Diari Oficial de la Generalitat Valenciana


Sumari del DOGV 9521, del 27-01-2023 (2023/574)

Informació pública de la sol·licitud de concessió derivada del permís d'investigació, denominada Serra Llarga, número 3114. Expedient MIEXCD/2016/5/46.
-------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/574


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud de concessió derivada del permís d'investigació, denominada Serra Llarga, número 3114. Expedient MIEXCD/2016/5/46. [2023/574]  
De conformitat amb el que s'estableix en l'article 33.3 i 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, annex al projecte d'explotació, pla de restauració integral (8 parts), annex al pla de restauració integral, estudi d'impacte ambiental, document de síntesi, estudi acústic i estudi de paisatge de l'explotació de recursos de la secció C), argiles, de la Llei de mines, denominada Serra Llarga, núm. 3114, als termes municipals del Puig de Santa Maria, Puçol i Sagunt, inclosos en l'expedient MIEXCD/2016/5/46, instruït pel Servei Territorial d'Indústria, Energia i Mines de València, que ha sigut iniciat a instàncies de la societat Ingeniería y Urbanismo del Mediterráneo, SL, amb CIF U95463658.  
  
El projecte està sotmés al procediment d'avaluació d'impacte ambiental ordinària de la secció primera del capítol II del títol II de l'esmentada Llei 21/2013, per a la formulació de la declaració d'impacte ambiental, per estar inclòs en l'apartat 3 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, de la Generalitat Valenciana, d'impacte ambiental, «extracció i transformació de minerals no energètics i productes derivats. Indústries químiques», lletra c, «Extracció de minerals no metàl·lics ni energètics».  
L'expedient consta de projecte d'explotació i annex, pla de restauració integral i annex, estudi d'impacte ambiental, document de síntesi, estudi acústic i estudi de paisatge.  
Cosa que es fa pública perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, s'hi puguen presentar les al·legacions o observacions pertinents en el Servei Territorial d'Indústria, Energia i Mines de València. Els projectes estaran exposats per a la consulta en la pàgina web de la Conselleria d'Economia Sostenible, Sectors Productius, Comerç i Treball, en la següent adreça electrònica: https://cindi.gva.es/es/web/energia/minas-valencia.   
  
València, 13 de gener de 2023.- El cap del Servei Territorial d'Indústria, Energia i Mines: Roberto Javier Anchel Añó.